Suchinthana/ta-wikipedia huggingface dataset:
இட்ரியம் பாசுபைடு

இட்ரியம் பாசுபைடு (Yttrium phosphide) என்பது YP  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இட்ரியம் மற்றும் பாசுபரசு தனிமங்கள் சேர்ந்து இச்சேர்மம் உருவாகிறது. இட்ரியம்(III) பாசுபைடு என்றும் இதை வகைப்படுத்துகிறார்கள்.

தயாரிப்பு 

தூய இட்ரியம் மற்றும் பாசுபரசு இரண்டையும் சேர்த்து வெற்றிடத்தில் 500–1000 °செல்சியசு வெப்பநிலைக்கு சூடுபடுத்துவதால் இட்ரியம் பாசுபைடு உருவாகிறது:

Y + P → YP

பண்புகள் 

நிறமற்ற திண்மமான இட்ரியம் பாசுபைடு கனசதுர படிகங்களாக உருவாகிறது.

பயன்கள் 

சீரொளி இருமுனையங்கள் மற்றும் உயர் ஆற்றல் அதிர்வெண் பயன்பாடுகளில் இட்ரியம் பாசுபைடு ஒரு குறைக்கடத்தியாகப் பயன்படுகிறது.

மேற்கோள்கள் 

இட்ரியம் சேர்மங்கள்
பாசுபைடுகள்
பாறை உப்பு படிகக் கட்டமைப்பு
அரியபடைவீடு

ஆரியப்படைவீடு தஞ்சாவூர் மாவட்டத்தில் கும்பகோணம் தாலுக்காவில் உள்ள  ஒரு கிராமம் ஆகும்.
இங்கு ஆரியம் ( ஆசியா) வரை சென்று போர்புரியும் இராஜராஜசோழ பேரரசின் படைவீரர்கள் தங்கி இருந்தமையின் காரணமாக இந்த ஊர் பெயர் ஆரியப்படைவீடு என உருவாகியது.

விளக்கப்படங்கள் 
2001 ஆம் ஆண்டு மக்கள் தொகை கணக்கெடுப்பின்படி, ஆரியப்படைவீடு கிராமத்தில் மொத்தம் 922 பேர் இருந்தனர்.இதில் 481 ஆண்களும், 441 பெண்களும் இருந்தனர். பாலின விகிதம் 917. கல்வியறிவு விகிதம் 78.9 ஆகும்.

குறிப்புகள் 

 
தஞ்சாவூர் மாவட்டத்திலுள்ள கிராமங்கள்
ஏ. எம். கிருஷ்ணமூர்த்தி

ஏ.எம். கிருஷ்ணமூர்த்தி ஒரு இந்திய அரசியல்வாதி ஆவார், 2006 ஆம் ஆண்டில் இவர் அனைத்திந்தியா அண்ணா திராவிட முன்னேற்ற கழகத்துடன் சேரும் வரை பாரதிய ஜனதா கட்சியில் உறுப்பினராக இருந்தார். 2001 முதல் 2006 வரை புதுச்சேரி மாவட்டத்திலுள்ள ஒழுக்கரை தாலுக்கிலுள்ள ரெட்டியார்ப்பாளையம் தொகுதியிலிருந்து புதுச்சேரி சட்டமன்றத்தில் உறுப்பினராகத் தேர்ந்தெடுக்கப்பட்டார். இவர் புதுச்சேரி சட்டமன்றத்தில் பாரதிய ஜனதா கட்சியின் சட்டமன்ற உறுப்பினராக மட்டுமே தேர்ந்தெடுக்கப்பட்டார்.

மேற்கோள்கள் 

புதுச்சேரியைச் சேர்ந்த அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
ஹர்தோய் மக்களவைத் தொகுதி

ஹர்தோய் மக்களவைத் தொகுதி (Hardoi Lok Sabha constituency; ) வட இந்தியாவின் உத்தரப் பிரதேச மாநிலத்தின் மொத்தம்  80 மக்களவை (நாடாளுமன்ற) தொகுதிகளில் ஒன்றாகும்.

சட்டமன்ற பிாிவுகள் 
 சவாஜ்புா்
 ஷஹாபாத்
 ஹர்தோய்
 கோபமவு
 சண்டி

நாடாளுமன்ற உறுப்பினர்கள் 
 1957: தொரோஹா் சிவதின், பாரதிய ஜன சங்கம்
 1957: சிக்தாலால் குப்தா, இந்திய தேசிய காங்கிரஸ்
 1962:கிந்தா் லால், இந்திய தேசிய காங்கிரசு
 1967: கிந்தா் லால், இந்திய தேசிய காங்கிரசு
 1971: கிந்தா் லால், இந்திய தேசிய காங்கிரசு
 1977:பா்மை லால், ஜனதா கட்சி
 1980: மன்னி லால், இந்திய தேசிய காங்கிரசு (இந்திரா)
 1984: கிந்தா் லால், இந்திய தேசிய காங்கிரசு
 1989: பா்மை லால், ஜனதா தளம்
 1990: சந்த் ராம், ஜனதா தள்
 1991: ஜெய் பிரகாஷ், பாரதிய ஜனதா கட்சி
 1996: ஜெய் பிரகாஷ், பாரதிய ஜனதா கட்சி
 1998: உஷா வர்மா, சமாஜிவாடி கட்சி
 1999: ஜெய் பிரகாஷ், அகில பாரதிய லோக்தந்ரிக் காங்கிரசு
 2004: இலியாஸ் ஆஸ்மி, பகுஜன் சமாஜ் கட்சி
 2009: உஷா வர்மா, சமாஜ்வாதி கட்சி
 2014: அன்சுல் வர்மா, பாரதிய ஜனதா கட்சி
 2019: ஜெய்பிரகாசு, பாரதிய ஜனதா கட்சி
 2024: ஜெய்பிரகாசு, பாரதிய ஜனதா கட்சி

தேர்தல் முடிவுகள்

2024

மேலும் காண்க 
 ஹர்தோய் மாவட்டம்
 மக்களவை தொகுதிகளின் பட்டியல்

மேற்கோள்கள்

உத்தரப் பிரதேச மக்களவைத் தொகுதிகள்
ஹர்தோய் மாவட்டம்
எமிலி இலக்தவால்லா

எமிலி இலக்தவால்லா (Emily Stewart Lakdawalla) (பிறப்பு: பிப்ரவரி 8, 1975)  கோளியல் கழக முதுநிலை பதிப்பாசிரியர் ஆவார். இவர் அறிவியல் எழுத்தாளராகவும் வலைப்பதிவாளராகவும் பெயர்பெற்றவர் ஆவார். இவர் ஆசிரியரகவும் சுற்றுச்சூழல் அறிவுரைஞராகவும் பணிபுரிந்துள்ளார்.  இவர் செவ்வாய்ப் புவியியலிலும் புவிக்கிடப்பியலிலும்டாறிவியல் தொடர்பாடலிலும் அறிவியல் கல்வியிலும் ஆய்வுகள் செய்துள்ளார்.  இவர் பல்வேறு சமூக ஊடகத் தளங்களில்  அறிவியல் பர்வையவை முன்வைப்பவர். இதற்காக இவர் விண்வெளியாளரிடமும் ஆர்வலரிடமும் கலந்துரையாடுவார். முகநூலிலும் கூகுள்+ இலும் இணையக் கல்ந்துரையாடலிலும் ஈடுபடுவார்.  இவர் பிரித்தானுயா ஒலிபரப்பிலும் தேசிய கொள்கை வானொலியிலும் தோன்றி கோளியல் பற்றியும் விண்வெளித் தேட்டம் பற்றியும் உரையாற்றுவார்.

கல்வி
இவர் ஆம்கெர்சுட்டு கல்லூரியில் புவியியலிலரிளங்கலைப் பட்டம் பெற்றார்; 2000 இல் பிரவும் பல்கலைக்கழகத்தில் கோள்புவியியலில் மூதறிவியல் பட்டம் பெற்றார்.

வாழ்க்கைப் பணி
இவர் ஆம்கெர்சுட்டில் கலவியை முடித்ததும் 1996 முதல் 1998 வரை இல்லினாயிசு, இலேக் பாரெசுட்டுவில் உள்ள கவுண்டிரி பகற்பள்ளியில் ஆராம் வகுப்பு முதல் எட்டாம் வகுப்புவரை அறிவியல் பாடம் கற்பித்துள்ளார்.

இவர்1997 இல் கலீலியோ விண்வெளிக்கலத்தில் இருந்து பெற்ற வியாழனின் இருநிலாக்களான அயோ, ஐரோப்பா ஆகியவற்றின் படிமங்களைக் கொண்டு செய்யப்பட்ட ஒப்புருவாக்கத் திட்டத்தால் ஊக்கமும் ஆர்வமும் பெற்ற இவர்   கோள்களின் புவியியற் கட்டமைப்பைத் தன்னந்தனியாக ஆய்வு செய்ய முடிவெடுத்தார்.

ஆராய்ச்சி

கோளியல் கழகம்

எழுத்துப்பணி

ஊடகத் தோற்றங்கள்

தகைமைகளும் விருதுகளும்

சொந்த வாழ்க்கை
இவர் தன் கணவர் பொருளியலாளர் தாரியசு இலக்தவால்லாவுடன் இலாசு ஏஞ்சலீசில் வாழ்கிறார்.  இவர்கள் இருவரும் ஆம்கெர்சுட்டில் இளவல் பட்டப் பட்டம் படிக்கும்போது 1990 களில் முதலில் சந்தித்துள்ளனர்.  இவர்களுக்கு இரண்டு பெண்கள் உண்டு.

மேற்கோள்கள்

நூல்தொகை

வெளி இணைப்புகள்

1975 பிறப்புகள்
வாழும் நபர்கள்
அமெரிக்கக் கோள் அறிவியலாளர்கள்
அமெரிக்க வானியலாளர்கள்
அமெரிக்க அறிவியல் எழுத்தாளர்கள்
அமெரிக்க வலைப்பதிவாளர்கள்
பெண் வானியலாளர்கள்
பெண் கோள் அறிவியலாளர்கள்
சி. கே. குப்புசுவாமி

சி. கே. குப்புசாவாமி (மார்ச் 16, 1932 ) என்பவர் இந்திய, தமிழக அரசியல்வாதி ஆவார். இவர் கோயம்புத்தூர் மாவட்டத்தில் சந்திரபுரம்த்தில் பிறந்தவராவார். இவர் தமிழ்நாட்டின் இந்திய தேசிய காங்கிரஸின் தலைவராக இருந்தவர். மேலும் கோயம்புத்தூா் மக்களவை தொகுதியின் உறுப்பினராக பணியாற்றினார். இவர் 8 வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார்.
 இவருக்கு கே. செளந்தாி என்ற மகளும்,  கே. பவித்திரன் என்ற பேரனும் உண்டு.

குறிப்புகள் 

10வது மக்களவை உறுப்பினர்கள்
1932 பிறப்புகள்
8வது மக்களவை உறுப்பினர்கள்
9வது மக்களவை உறுப்பினர்கள்
வாழும் நபர்கள்
கோயம்புத்தூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
அதிராம்பட்டினம் (சட்டமன்றத் தொகுதி)

அதிரம்பட்டினம் என்பது இந்தியாவின், தமிழ்நாடு மாநிலத்தில் உள்ள மாநில சட்டமன்ற தொகுதி ஆகும். இந்தத் தொகுதி 1952 முதல் 1962 வரை நடந்த மாநிலத் தேர்தல்களில்  இருந்தது. மூன்று தேர்தல்களில் வெற்றிபெற்ற வேட்பாளர்கள் கீழே பட்டியலிடப்பட்டுள்ளனர்.

மேற்கோள்கள் 
 

தமிழ்நாடு நீக்கப்பட்ட சட்டமன்றத் தொகுதிகள்
தஞ்சாவூர் மாவட்டம்
ஆடுதுறை (சட்டமன்றத் தொகுதி)

ஆடுதுறை என்பது இந்திய மாநிலமான தமிழ்நாட்டிலிருந்த மாநில சட்டமன்றத் தொகுதியாகும். இந்தத் தொகுதியில் நடத்தப்பட்ட தேர்தல்கள் அவற்றில் வெற்றி பெற்றவா்களின் பட்டியல் கீழே  கொடுக்கப்பட்டுள்ளது

சென்னை மாகாணம்

தமிழ்நாடு

உசாத்துணை 
 

தமிழ்நாடு நீக்கப்பட்ட சட்டமன்றத் தொகுதிகள்
தஞ்சாவூர் மாவட்டம்
அ. அருணாசலம்

அ. அருணாசலம் என்பவா் ஓர் இந்திய அரசியல்வாதி ஆவாா். இவா் அண்ணா திராவிட முன்னேற்றக் கழகத்தை சோ்ந்தவா். மேலும்  தமிழ்நாட்டு  சட்டமன்ற உறுப்பினராக இருந்தாா்.  இவர் தமிழ்நாடு சட்டமன்ற மன்றத்தில் 2001 முதல் 2006 துணை சபாநாயகராக பணியாற்றினார் 

1984 மற்றும் 2001 தேர்தல்களில் வரகூர் சட்டமன்றத் தொகுதியில் இருந்து அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

குறிப்புகள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
பெரம்பலூர் மாவட்ட நபர்கள்
12 ஆவது தமிழ்நாடு சட்டமன்ற உறுப்பினர்கள்
வி. பி. பாலசுப்ரமணியன்

வி. பி. பாலசுப்ரமணியன் (V. P. Balasubramanian) என்பவர் இந்தியாவின் தமிழ்நாட்டின் அண்ணா திராவிட முன்னேற்றக் கழகத்தை சேர்ந்த மூத்த அரசியல்வாதியும் எம். ஜி. ஆரின் நண்பரும்  ஆவார். இவர் 1980 முதல் 1984 தேர்தல்களில் வேடசந்தூர் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினாரகத் தேர்ந்தெடுக்கப்பட்டார். மேலும் 1984 முதல் 1988 வரை காலகட்டத்தில் தமிழக சட்டமன்றத்தின் துணை சபாநாயகராகவும் பணியாற்றினார். மேலும் இவர் அனைத்திந்திய அண்ணா திராவிட முன்னேற்றக் கழகத்தின் முன்னனி தலைவராகவும் ஆலோசகராகவும் பணியாற்றியுள்ளார். இவர் 50 ஆண்டுகளாக  பல்வேறு குழுக்களுக்கும், கல்வி நிறுவனங்களுக்கும் ஆலோசகராகவும் தலைவராகவும் பணியாற்றி வந்திருக்கிறார்.

மேற்கோள்கள் 

1946 பிறப்புகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
கத்தோவித்சே

கத்தோவித்சே (Katowice,) அலுவல்முறையாக மியாஸ்தோ கத்தோவித்சே(Miasto Katowice) தெற்குப் போலந்திலுள்ள ஓர் நகராகும். 2017 இல் இதன் மக்கள்தொகை 297,197 ஆகும். 2.2 மில்லியன் மக்கள்தொகை கொண்ட  சிலேசிய பெருநகரத்தின் மையமாக இது விளங்குகின்றது.  

18ஆம் நூற்றாண்டின் மத்தியில் இப்பகுதியில் மிகுந்த நிலக்கரி இருப்பு இருப்பது அறியப்பட்டதிலிருந்தே  கத்தோவித்சே ஓர் சிற்றூராக உருவாகி வளர்ந்துள்ளது. 1742இல் முதல் சிலேசியப் போரின்போது கத்தோவித்சே உள்ளிட்ட மேல் சிலேசியா புருசியாவிற்கு மாற்றப்பட்டது. கடந்த பல நூற்றாண்டுகளாக போலந்து மக்கள் மட்டுமே வசித்தவந்த இப்பகுதியில், புருசியாவுடன் இணைந்த பிறகு தொடர்ந்து, 18ஆம் நூற்றாண்டின் பிற்பகுதியில், பல செருமானிய, புருசிய கைவினைஞர்கள், வணிகர்கள், கலைஞர்கள் இங்கு குடியேறத் தொடங்கினர்.   அதேநேரத்தில் சிலேசியாவில் பல யூதர்களும் குடியேறினர். 19ஆம் நூற்றாண்டின் துவக்கத்தில் கடும் தொழில்முனைப்பு உள்ளூர் ஆலைகளையும் பண்ணைகளையும் உருமாறி எஃகாலைகளும் சுரங்கங்களும்  வார்ப்பாலைகளும் கைவினை வார்ப்பாலைகளும்  தோன்றலாயின. விரைவிலேயே வணிக நிறுவனங்கள் நிலைபெற்று நகரமும் வளரத் தொடங்கிற்று.  கத்தோவித்சே தொடர்வண்டி பிணையத்திலும் இணைக்கப்பெற்று, முதல் தொடர்வண்டி 1847இல் கத்தோவித்சேயில் நுழைந்தது.

கத்தோவித்சேயில் வளர்ந்தோங்கிய  எஃகு தொழிலுக்கு  முதலாம் உலகப் போர் நன்மையளிப்பதாக இருந்தது. செருமனியின் தோல்வியையும் சிலேசிய எழுச்சிகளையும் தொடர்ந்து மேல் சிலேசியாவையும் கத்தோவித்சேயையும் இரண்டாம் போலந்து குடியரசு கையகப்படுத்தியது. போலந்திற்கு ஆதரவாக  ஜெனீவா உடன்படிக்கையும் சிலேசிய சிறுபான்மையினரும் இருந்தனர். மே 3, 1921இல் போலிய படைத்துறை கத்தோவித்சேக்குள் நுழைந்து தங்கள் கட்டுப்பாட்டிற்குள் கொணர்ந்தனர். கத்தோவித்சே தன்னாட்சி பெற்ற சிலேசிய வொல்வொடெசிப்பின்  (1920–39) தலைநகரமானது.  கருத்து வாக்கெடுப்பிற்குப் பிறகு செருமானியர் பலர் வெளியேறத்தொடங்கினர். இருப்பினும் இரண்டாம் உலகப் போர் முடிவுறும் வரை கணிசமான செருமானியர் இங்கு வாழ்ந்து வந்தனர்.  1939இல்,  வேர்மாக்ட் நகரை கைப்பற்றி கத்தோவித்சேயும் சிலேசிய மாகாணமும்  நாட்சி ஜெர்மனியில் இணைக்கப்பட்டன. 1945இல் சனவரி 27 அன்று இந்த நகரம் முடிவாக நேசநாடுகளால் விடுவிக்கப்பட்டது.

மேற்சான்றுகள்

போலந்தின் நகரங்கள்
மரீ ழீன் தெ இலாலந்தே

மரீ ழீன் அமேலீ லெ பிராங்காயிசு தெ இலாலந்தே (Marie-Jeanne-Amélie Le Francais de Lalande)  (பிறப்பு:ஆர்லே,–நவம்பர் 8, 1832) ஒரு பிரெஞ்சு வானியலாளரும் கணிதவியலாளரும் ஆவார்.

வாழ்க்கை
இவர் வானியலாளராகிய ஜோசப் ஜெரோம் தெ இலாலந்தேவின்(1732-1807) சட்டப்படி ஏற்கபடாத மகளாவார்.  இவர் அவரது ஒன்றுவிட்ட பங்காளி அல்லது தந்தைவழி மாமனும் வானியலாளரும் ஆகிய மிக்கேல் லெ பிராங்காயிசு தெ இலாலந்தேவை (1776-1839)1788 இல் திருமணம் செய்துக்கொண்டார்.

இவரது தந்தையார் இந்த இளம் இணையருக்கும் வானியலில் கணக்கீடிகளும் நோக்கீடுகளும் செய்ய கற்றுக் கொடுத்தார்.

இவர் தன் தந்தையாருடன் நெருக்கமாகப் பணிஉரிந்து அவரது வெளியீடுகள் பலவற்றுக்குப் பங்களிப்புகள் செய்துள்ளார்.

இவரது அறிவியல் பெண்மணியாக விளங்கியமை கார்ல் பிரீடுரிக் காசுவின் ஓர் எடுத்துரைப்பில் இருந்து தெறியவந்துள்ளது: பிரசிய 1806 ஆம் ஆண்டு படைசார் பரப்புரையில் காசு அவருக்கு "அறிவியலில் பணிபுரிந்த பிரெஞ்சு பெண்மணியாகிய மாதம் லெ பிராங்காயிசு தெ இலாலந்தே தனக்குத் தெரியும் எனக் கூறியுள்லார்"

இவர் 1832 இல் தன் 64 ஆம் அகவையில் இறந்தார்.  இவரது மகள் கரோலின் கரோலின் எர்ழ்செல் நினைவாகப் பெயரிடப்பட்டார். கரோலின் பிறந்த நாள், 1790 ஜனவரி 20, எர்ழ்செல் பெரிசுவில் இருந்து கட்புல வால்வெள்ளி ஒன்றைக் கண்டுபிடித்த நாளோடு ஒன்றிவிட்டது.  இவர் தன் மகனுக்கு அய்சக் நியூட்டன் பெயரை இட்டார்.

பணி
இவர் கணக்கிட்ட Tables horaires de marine எனும் அட்டவணைகள், இவரது தந்தையாரின் Abgrége de navigation historique théorique et pratique avec tables horaires எனும்நூலில் வெளியிடப்பட்டது (1793). இந்த அட்டவணைகள் இவரது தந்தையாருக்கு தகுதிமிகு அறிஞருக்கும் கலைஞருக்குமான இலைசேயி தெசு ஆர்ட்சு (Lycée des Arts) சார்ந்த பதக்கங்களில் ஒன்றைப் பெற வழிவகுத்தது.

இவரது த்ஹந்தையாரின் 1794 முதல் 1806 வரையிலாண ஆண்டு வானியல் அட்டவணைகளில் இவரது பணி வெளியிடப்பட்டது.

இவர் 1799 இல் 10 000 விண்மீன்களுக்கான அட்டவணையை உருவாக்கினார்.

இவரது வானியல் திறமையால் பெயர்பெற்ற வானியலாளராகிய ழீன் தொமினிக் காசினியின் மகனுக்கு பிரான்சுக் கல்லூரியில் (College de France) முதல் நோக்கீட்டை வழிகாட்டும் பொறுப்பை ஈந்தது.

இவர் 1801 இல் இலாலந்தே எழுதிய 'Histoire céleste française எனும் நூலின் இணையாசிரியர் ஆவார். இப்பணி 50,000 விண்மீன்களின் இருப்புகளைக் காட்டுகிறது.

தெ இலாலந்தே குழிப்ப்பள்ளம் இவரது நினைவாகப் பெயரிடப்பட்டது.

மேற்கோள்கள்

மேலும் வாசிக்க 

1760 பிறப்புகள்
பிரெஞ்சு வானியலாளர்கள்
பிரெஞ்சுப் பெண் அறிவியலாளர்கள்
1832 இறப்புகள்
பெண் வானியலாளர்கள்
வெளிர்சிவப்பு வெள்ளையன்

வெளிர் சிவப்பு வெள்ளையன் (Colotis amata) என்பது ஆசியா மற்றும் ஆப்பிரிக்கா போன்ற பகுதிகளில் காணப்படும் வெள்ளையன்கள் குடும்பத்தை சேர்ந்த வண்ணத்துப்பூச்சி ஆகும்.

தோற்றம் 

சிறகளவு 3.5 செமீ முதல் 5 செமீ வரை இருக்கும். ஆண் மற்றும் பெண் பூச்சிகளில் சிறகின் மேற்புறம் வெளிர் சிவப்பு நிறத்துடன் காணப்படும். முன்சிறகின் மேற்புறத்தில் வெளி விளிம்பு பகுதியானது வெளிர் சிவப்பு நிற புள்ளிகளுடன் கூடிய கருப்பு நிற பட்டைகளை கொண்டிருக்கும். முன் மற்றும் பின்சிறகானது சிறகின் கீழ்ப்புறத்தில் வெளிர் மஞ்சள் நிறத்தில் சில வெளிர் சிவப்பு நிற புள்ளிகளை கொண்டிருக்கும்.

நடத்தை 
நிலத்தையொட்டி திறனில்லாமல் சிறகடித்து பறக்கக்கூடியவை.
பூக்களில் குறைவாகவே அமரும். இலைகளில் சிறகு பகுதியளவு விரிந்த நிலையில் வெயில் காயும்.
வறண்ட மற்றும் கடலோர பகுதிகளில் அதிகமாக காணப்படும்.
உயரம் குறைந்த பகுதிகளில் இவற்றின் உணவு   தாவரங்கள் உள்ள பகுதிகள் இவற்றின் முக்கிய வாழிடமாகும்.

உசாத்துணை

வெளி இணைப்புகள் 
 
 Small Salmon Arab

வெள்ளையன்கள் (பட்டாம்பூச்சிக்குடும்பம்)
சுதேச சமஸ்தானங்களின் இணைப்பு ஒப்பந்தம்

சுதேச சமஸ்தானங்களின் இணைப்பு ஒப்பந்தம் (Instrument of Accession)  1935 இந்திய அரசுச் சட்டத்தின் படி, இந்திய சுதேச மன்னராட்சிப் பகுதிகள், இந்தியப் பிரிவினைக்குப் பின் விடுதலையான இந்தியா அல்லது  பாக்கித்தான் நாடுகளின் இணைப்பதற்கான ஒப்பந்தம் ஆகும். இந்த ஒப்பந்தம், 1935 இந்திய அரசுச் சட்டத்தின் நீட்சியாகும்.

பின்னணி 
இந்தியா மற்றும் பாகிஸ்தான் நாடுகள் விடுதலை பெறுவதற்கு முன், பிரித்தானிய இந்தியாவின் ஆட்சியில் 565  மன்னராட்சிப் பகுதிகள் எனும் சுதேச சமஸ்தானங்கள், துணைப்படைத் திட்டத்தை ஏற்றுக் கொண்டு தன்னாட்சியுடன் ஆண்டனர்.

ஆகஸ்டு 1947ல் இந்தியப் பிரிவினையின் போது, 1935 இந்திய அரசுச் சட்டத்தின் படி, செய்து கொண்ட இணைப்பு ஒப்பந்தப்படி, சுதேச சமஸ்தானங்கள், இந்தியா அல்லது பாகிஸ்தான் நாட்டுடன் இணைந்து கொள்ளலாம் என ஒப்புக்கொள்ளப்பட்டது.

புதிய நாடுகளுடன் சுதேச சமஸ்தானங்கள் இணைதல் 
தற்கால இந்தியப் பகுதியில் இருந்த சுதேச சமஸ்தானங்கள் அனைத்தும் இந்தியாவுடன் இணைந்தது. ஆனால் ஜம்மு காஷ்மீர் இராச்சியம் மட்டும் இந்தியா அல்லது பாகிஸ்தான் நாடுகளுடன் இணையாது தனித்து செயல்பட முடிவெடுத்தது. இதனை பயன்படுத்திக் கொண்ட பாகிஸ்தான் இராணுவம், ஜம்மு காஷ்மீர் இராச்சியத்தின் மேற்கில் உள்ள ஆசாத் காஷ்மீர் மற்றும் வடக்குப் பகுதிகளை ஆக்கிரமித்துக் கொண்டது. இதனால் ஜம்மு காஷ்மீர் மன்னர் ஹரி சிங் 26 அக்டோபர் 1947ல் இந்தியாவுடன் ஜம்மு காஷ்மீர் இராச்சியத்தை இணைக்கும்  ஜம்மு காஷ்மீர் இணைப்பு ஒப்பந்தத்தில் மன்னர் ஹரி சிங் மற்றும் இந்தியப் பிரதமர் ஜவகர்லால் நேரு கையொப்பம் இட்டனர். இந்த ஒப்பந்தத்திற்கு, இந்தியத் தலைமை ஆளுநர் மவுண்ட்பேட்டன் பிரபு  27 அக்டோபர் 1947ல் அனுமதி அளித்தார்.  அதன் படி ஜம்மு காஷ்மீர் இராச்சியத்தின் பாதுகாப்பு இந்தியாவின் கையில் வழங்கப்பட்டது.

இதனையும் காண்க 
   ஜம்மு காஷ்மீர் இணைப்பு ஒப்பந்தம்
   இந்திய மன்னராட்சி அரசுகளின் பட்டியல்
 இந்திய அரசுச் சட்டம், 1935

மேற்கோள்கள்

வெளி இணைப்புகள் 
 An Accession Document filled out for Jammu and Kashmir State 
 Instrument of Accession of Jammu and Kashmir in text mode 

இந்திய வரலாறு
சட்ட ஆவணங்கள்
சம்மு காசுமீரின் வரலாறு
மிக்கேல் இலின் தாளர்

மிக்கேல் இலின் தாளர் (Michelle Lynn Thaller) (பிறப்பு: நவம்பர் 28, 1969,  வவுகேழ்சா, விசுகான்சின்) ஓர் வானியலாளரும் ஆராய்ச்சி அறிவியலாளரும் ஆவார். இவர் நாசாவில் கோடார்டு விண்வெளி மையத்தில் அறிவியல் தொடர்பாடலுக்கான உதவி  இயக்குநராக உள்ளார்.

இவர் 1998 முதல் 2009 வரை அக்ச்சிவப்புக் கதிர்ச் செயல்முறை, பகுப்பாய்வு மையத்தில் அறிவியலாளராகப் பணிபுரிந்தார். பின்னர் இவர் சுபிட்சர் விண்வெளித் தொழில்நுட்பத் தொலைநோக்கியில் பொதுமக்கள் பரப்புரைத் திட்டத்தில் மேலாளராகவும் கலிபோர்னியா தொழில்நுட்ப நிறுவனத்திலும் பணிபுரிந்தார். She is a frequent on camera contributor to programming on The History Channel and Science Channel.

பின்னணி 
இவர் விசுகான்சினில் பிறந்தார்.  தாளர் 1988 இல் வ்வுகேழ்சா தெற்கு உயர்நிலைப் பள்ளியில் படித்த் முடித்தார்.  பிறகு இவர் ஆர்வார்டு பல்கலைக்கழகத்தில்; சேர்ந்து வானியற்பியல் பயின்று இரும விண்மீன்களின் துல்லிய அளவையில் ஈடுபட்டு 1992 இல் இளவல் பட்டம் பெற்றார்.  இவர் ஜார்ஜியா அரசு பல்கலைக்கழகத்தில் சேர்ந்து நெருக்கமான பெரும்பொருண்மை இரும விண்மீன் மைப்புகள் மொத்தல் காற்றுகள் பற்றி ஆய்வில் ஈடுபட்டார். இவர் தன் முனைவர் பட்ட்த்தை 1998 இல் பெற்றார்.

இவர்  Thaller is a regular contributor to the online edition of the  கிறித்திய அறிவியல் கண்காணிப்பு இதழில் ஒவ்வொரு மாதமும் அற்றிவியல் பத்தியொன்றை தொடர்ந்து எழுதுகிறார். இவர் வரலாற்று அலைவரிசைக் காட்சியிலும் புடவி எப்படி இயங்குகிறது எனும் அறிவியல் அலைவரிசைக் காட்சியிலும் தோன்றுகிறார்.  தாளர் பொருளற்ற வானியல் எனும் காணொலித் தொடரிலும் தோன்றிப் பங்களித்து விருது பெற்றுள்ளார்.

சொந்த வாழ்க்கை 
இவர் சிக்மா விண்வெளி ஒளியியல் பொறியாளரான ஆந்திரூ பூத்தை மணந்தார் மேரிலாந்தில் வாழ்ந்தார். .

மேற்கோள்கள்

வெளி இணைப்புகள்
 Video of Thaller's talk on "Living with a Star: Creating and Maintaining a Life-friendly Planet" in the Silicon Valley Astronomy Lecture Series

வாழும் நபர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
1969 பிறப்புகள்
பெண் வானியலாளர்கள்
ஆர்வர்டு பல்கலைக்கழக முன்னாள் மாணவர்கள்
பழனிவேல் தியாகராஜன்

பி. டி. ஆர். பழனிவேல் தியாகராஜன் (P. T. R. Palanivel Thiagarajan, பிறப்பு: மார்ச் 7, 1966) என்பவர் ஒரு தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவரது தந்தையான மறைந்த பி. டி. ஆர். பழனிவேல் ராஜனும் ஒரு அரசியல்வாதி மற்றும் இவரது பாட்டனாரான, பொ. தி. இராஜனும் தமிழகத்தின் ஒரு முக்கியமான அரசியல்வாதியாவார். இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து சட்டமன்றத்துக்குத் தேர்ந்தெடுக்கப்பட்டார். தொடர்ந்து 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி அமைச்சசராக பதவியேற்றார்.

கல்வி 
தியாகராஜன் வேதிப் பொறியியலில் தன் பட்டப்படிப்பை திருச்சிராப்பள்ளியில் முன்பு மண்டலப் பொறியியல் கல்லூரி என அழைக்கப்பட்ட தேசிய தொழில் நுட்பக் கழகத்தில் முடித்து, பின்னர் தன் முதுநிலைப் பட்டப்படிப்பை செய்பணி ஆய்வில் முடித்து, பின்னர் முனைவர் பட்டத்தை நியூயார்க் மாநில பல்கலைக்கழகத்தில் மனித காரணிகள் பொறியியல் / பொறியியல் உளவியலில், மேற்கொண்டார்.

தொழில் 
இவர் 1990 இல் ஆபரேஷன்ஸ் அண்ட் சிஸ்டம்ஸ் மேம்பாட்டில் ஒரு சுயாதீன ஆலோசகராக தன் தொழில் வாழ்க்கையைத் துவக்கினார். பின்னர் இவர் 2001 இல் லேமன் பிரதர்ஸ் நிறுவனத்தில் வர்த்தகம் மற்றும் கூட்டு சேவை மேலாளராக - ஃபர்ம் ரிலேஷன்ஷிப் கடன் சேவையில் சேர்ந்தார். பின்னர் அவர் லேமன் பிரதர்ஸ் ஹோல்டிங்ஸ் இன்க் நிறுவனத்தை விட்டு விலகி, 2008 ஆம் ஆண்டு ஆஃப்ஷோர் கேபிடல் மார்க்கெட்ஸ் நிறுவனத்தின் தலைவராக ஆனார். பின்னர் இவர் சிங்கப்பூரில் ஸ்டாண்டர்ட் சார்ட்டர்ட் வங்கியில், குளோபல் கேபிடல் மார்க்கெட்ஸ் பிரிவில் பணியாற்றினார். ஸ்டாண்டர்டு சார்ட்டர்ட் வங்கியில் நிர்வாக இயக்குநர் பொறுப்பில் இருந்தநிலையில் 2014 ஆம் ஆண்டு அதைவிட்டு விலகினார்.

தனிப்பட்ட வாழ்க்கை 
இவரது மனைவியின் பெயர் மார்கரெட் தியாகராஜன் ஆவார். இவருக்கு பழனிதேவன் ராஜன் மற்றும் வேல் தியாகராஜன் ஆகிய இரு மகன்களும் உள்ளனர்.

அரசியல் வாழ்க்கை 
இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து தி.மு.க சார்பில் சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி மற்றும் மனிதவளத் துறை ( நிதித்துறை, திட்டம், பணியாளர் மற்றும் நிர்வாக சீர்திருத்தம், அரசு ஊழியர்களின் ஓய்வூதியம் மற்றும் ஓய்வூதிய சலுகைகள்) அமைச்சசராக பதவியேற்றார்.

மேற்கோள்கள் 

1966 பிறப்புகள்
திராவிட முன்னேற்றக் கழக அரசியல்வாதிகள்
வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
மதுரை மக்கள்
மதுரை அரசியல்வாதிகள்
மாசாச்சுசெட்டு தொழில்நுட்பக் கழக முன்னாள் மாணவர்கள்
16 ஆவது தமிழ்நாடு சட்டமன்ற உறுப்பினர்கள்
இந்திய வங்கியாளர்கள்
தமிழ்நாட்டு அமைச்சர்கள்
அன்னா மேரி பவுவியேர் பீட்டர்சன்

அன்னா மேரி பவுவியேர் பீட்டர்சன் (Hannah Mary Bouvier Peterson)  (1811-1870) அறிவியலிலும் வானியலிலும் சமையற்களையிலும் நூல்கள் எழுதியுள்ளார். பெரும்பாலான தன் நூல்களைப் பெயரில்லாமலோ தன் இளமைக்காலப் பெயரிலோ எழுதினார்.  பவுவியேரின் அறிந்த வானியல்: அல்லது, விண்ணக ஆய்வுக்கோர் அறிமுகம்,  "பள்ளிகள், குடும்பங்கள், தனியாகப் பயிலும் மாணவர்கள் ஆகியோருக்கானவை" ஆகிய நூல்கள் அமெரிக்காவிலும் இங்கிலாந்திலும் பல பதிப்புகளைக் கண்டுள்ளன. இவை மிக உயர்வாகப் பாராட்டப்பட்டன. இவரது கணவரால் எழுதப்பட்டதாகக் கருதப்படும்  அறிந்த அறிவியல்  நூலும் பரவலாக அறியப்பட்டதும் பள்ளிகளிலும் தேசியச் சமையல் நூல்,  இளம்மனைவியின் சமையல் நூல் போன்ற சமையல் நூல்களிலும் எடுத்தாளப்பட்டதுமாக விளங்கியது. இவை பரவலாக மறுபத்திப்பு கண்டன. இவரது நூல்கள் அமெரிக்க வாசிப்பளர்களைக் கவனத்தில் கொண்டு எழுதப்பட்டன ஆகும்.

நூல்தொகை

பொது அறிவியல்
 Familiar science; or, The scientific explanation of common things  Edited by R. E. Peterson. Philadelphia: Robert E. Peterson & co., 1851. Later reprinted as Peterson's familiar science, or, The scientific explanation of common things.

வானியல்
 Bouvier's familiar astronomy : or, An introduction to the study of the heavens ; illustrated by upwards of two hundred finely executed engravings ; for the use of schools, families and private students. by Hannah M. Bouvier.  Philadelphia : Sower, Barnes & Potts, 1855.
 Familiar astronomy, or, An introduction to the study of the heavens : illustrated by celestial maps, and upwards of 200 finely executed engravings ; to which is added a treatise on the globes, and a comprehensive astronomical dictionary ; for the use of schools, families, and private students. Philadelphia, London : Childs & Peterson, Trübner, 1856.

சமையற்கலை
 The national cook book by a Lady of Philadelphia [Hannah Mary Bouvier Peterson]. Philadelphia: Robert E. Peterson, 1850.
 The national cook book By A lady of Philadelphia [Hannah Mary Bouvier Peterson], A practical housewife [Martha Read]. Philadelphia, Hayes & Zell, 1856. 
 The national cook book. By Hannah M. Bouvier. Author of "Familiar Science", "Bouvier's Astronomy", And A practical housewife. Philadelphia, T. B. Peterson & brothers, c1866.
 The family save-all. Supplying excellent dishes for breakfast, dinner and tea, from cold fragments... by the Author of "The national cook book". Philadelphia, T. B. Peterson & brothers, c1867.
 The young wife's cook book : with receipts of the best dishes for breakfast, dinner and tea by the author of "The national cook book". Philadelphia : T.B. Peterson & Brothers, 1870.

மேற்கோள்கள்

வெளி இணைப்புகள்
 Laurel Hill Cemetery

1811 பிறப்புகள்
1870 இறப்புகள்
அமெரிக்கப் பெண் எழுத்தாளர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
எலன் சாயர் கோகு

எலன் பேட்டிள்சு சாயர் கோகு (Helen Battles Sawyer Hogg), CC (1 August 1905 – 28 January 1993) ஓர் அமெரிக்க-கனடிய வானியலாளர் ஆவார். இவர் பேரியல் கொத்துகள், மாறும் விண்மீன்கள் பற்றிய முன்னோடி ஆய்வுக்காக பெயர்பெற்றவர்.  இவர் பல வானியல் அமைப்புகளுக்கு முதல் பெண் தலைவராக இருந்துள்ளார். இவர் தன்காலச் சிறந்த அறிவியல் பெண்மணியாகவும் விளங்கியுள்ளார். அப்போது பல பல்கலைக்கழகங்கள் பெண்களுக்கு அறிவியல் பட்டமேதும் வழங்குவதில்லை என்பது குறிப்பிடத்தக்கது. இவரது அறிவியல் பரப்புரையும் அறிவியல் இதழ்ப்பணியும் Toronto Star ("With the Stars", 1951–81),  Journal of the Royal Astronomical Society of Canada ("Out of Old Books", 1946–65) ஆகியவற்றில் வானியல் பத்திகளாக அமைந்தன. இவர் தன்காலத்தில் அறுபது ஆண்டுகளாக மாபெரும் அறிவியலாளராகவும் அருளார்ந்த ஆளுமையாகவும் மதிக்கப்பட்டார்.

சொந்த வாழ்க்கை

எலன் மாரடைப்பால் 1993 ஜனவரி 28 இல் ஒண்டாரியொ, இரிச்மாண்டு கில் எனுமிடத்தில் இறந்தார்.

தகைமைகளும் விருதுகளும்

விருதுகள்
  அமெரிக்க வானியல் கழக வானியலுக்கான ஆன்னி ஜம்ப் கெனான் விருது, 1950.
  பசிபிக் வானியல் கழக கிளம்ப்கே இராபெர்ட்சு விருது, 1984.
  கனடிய அரசு நிறுவன சாந்த்போர்டு விருது, 1985.
  இரிட்டனவுசு வானியல் கழக வெள்ளிப் பதக்க விருது, 1967.
  கனடிய நூற்றாண்டுப் பதக்கம்,  1967.

தகைமைகள்
  கனடிய ஆணை அலுவலர்,  1968.  பிறகு 1976 இல் கனடியத் துணைவராக பதவி உயர்வு – இது கனடாவிலேயே மிக உயர்ந்த தகைமை ஆகும்.
  சிறுகோள் 2917 சாயர் கோகு இவரது நினைவாகப் பெயரிடப்பட்டது. 
 ஒண்டாரியொ ஒட்டாவா தேசிய அறிவியல் அருங்காட்சியகமும் சிலியில் உள்ள டொராண்டோ பல்கலைக்கழகத் தெற்கு வான்காணகத்தின் தொலைநோக்கியும் இவருக்குக் காணிக்கையாக்கப் பட்டன.

மேற்கோள்கள்

வெளி இணைப்புகள்
 Astronomy was Helen Hogg's lifetime work

 U.Toronto biography 
 Biography 
 Helen Sawyer Hogg Honored
 Out of Old Books: Essays on the History of Astronomy by Helen Sawyer Hogg

 Oral History interview transcript with Helen Sawyer Hogg 17 August 1979, American Institute of Physics, Niels Bohr Library and Archives 
 Bibliography from the Astronomical Society of the Pacific
 The San Diego Supercomputer Center Presents Women in Science, A Selection of 16 Significant Contributors 
 University of Toronto Archives and Records Management Services 
 Archival papers held at University of Toronto Archives and Records Management Services

நினைவேந்தல்கள்

 JAVSO 22 (1993) 83
 JRASC 86 (1993) 351
 PASP 105 (1993) 1369

1905 பிறப்புகள்
1993 இறப்புகள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
கனடிய வானியலாளர்கள்
கனடியப் பெண் அறிவியலாளர்கள்
பெண் வானியலாளர்கள்
செருமேனியம் மோனோசல்பைடு

செருமேனியம் மோனோசல்பைடு (Germanium monosulfide) என்பது GeS என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இதை செருமேனியம்(II) சல்பைடு என்ற பெயராலும் அழைப்பார்கள். செம்பழுப்பு நிறத் தூளாக அல்லது கருப்பு நிறப் படிகங்களாக செருமேனியம் மோனோசல்பைடு காணப்படுகிறது . உலர்நிலையில் உள்ள போது செருமேனியம்(II) சல்பைடு நிலைப்புத்தன்மையுடன் காணப்படுகிறது. ஆனால் ஈரக்காற்றில் இது மெல்ல நீராற்பகுப்பு அடைகிறது. தண்ணிருடன் வேகமாக வினைபுரிந்து செருமேனியம்(II) ஐதராக்சைடையும் பின்னர் செருமேனியம்(II) ஆக்சைடையும் கொடுக்கிறது. வெற்றிடத்தில் சிதைவடையாமல் பதங்கமாகும் சில சல்பைடுகளில் இதுவும் ஒன்றாகும்  It is one of a few sulfides that can be sublimed under vacuum without decomposition..

தயாரிப்பு

செருமேனியம் டைசல்பைடை (GeS2) செருமேனியத்துடன் சேர்த்து ஒடுக்குவதன் மூலம் செருமேனியம் மோனோசல்பைடு விங்லெர் என்பவரால் முதலில் தயாரிக்கப்பட்டது.  ஐதரசன் வாயுக் கற்றை அல்லது அதிகப்படியான ஐப்போபாசுப்பரசு அமிலம் (|H3PO2) செலுத்தி தொடர்ந்து வெற்றிடத்தில் பதங்கமாகச் செய்வதன் மூலமாகவும் இதைத் தயாரிக்க முடியும்.

கட்டமைப்பு 
கருப்பு பாசுபரசைப் போல அடுக்குக் கட்டமைப்புடன்  செருமேனியம் மோனோசல்பைடு காணப்படுகிறது .  Ge-S பிணைப்பு நீளம்  247 முதல் 300 பைக்கோ மீட்டர்களாகும் . மூலக்கூற்று GeS வாயு நிலையில் Ge-S பிணைப்பின் பிணைப்பு நீளம்  201.21 பைக்கோமீட்டர்களாகும் .

மேற்கோள்கள் 

செருமேனியம் சேர்மங்கள்
மோனோசல்பைடுகள்
புனிதவதி (திரைப்படம்)

புனிதவதி 1963 ஆம் ஆண்டு வெளியான ஒரு இந்திய தமிழ்த் திரைப்படமாகும். சி. டி. செட்டியார் தயாரித்து எம். ஆர். விட்டல் ராவ் இயக்கிய இப்படத்தில் ஆர். எஸ். மனோகர், பண்டரிபாய், கே. சாரங்கபாணி, காக்கா ராதாகிருஷ்ணன் மற்றும் பலர் நடித்திருந்தனர்.

ஸ்ரீ சத்ய நாராயணா திரைக்கதை வசனம் எழுதியிருந்தார். ஹுசேன் ரெட்டி இசையமைத்த இத்திரைப்படத்தின் பாடல்களை சுரபி, சுரதா, ஏ. எல். நாராயணன், சுப்பு ஆறுமுகம் ஆகியோர் இயற்றியிருந்தனர். ஹுசேன் ரெட்டி, ஏ. எம். ராஜா, கண்டசாலா, சீர்காழி கோவிந்தராஜன், டி. வி. ரத்தினம், பி. சுசீலா, பி. லீலா, ஜிக்கி, எஸ். ஜானகி, கமலா, ஏ. பி. கோமளா ஆகியோர் பின்னணி பாடியிருந்தனர்.

மேற்கோள்கள் 

1963 தமிழ்த் திரைப்படங்கள்
இந்தியத் தமிழ்த் திரைப்படங்கள்
பண்டரிபாய் நடித்த தமிழ்த் திரைப்படங்கள்
மோனோநைட்ரசன் மோனோசல்பைடு

மோனோநைட்ரசன் மோனோசல்பைடு (Mononitrogen monosulfide) என்பது SN  என்ற வாய்ப்பாட்டைக்  கொண்ட கனிமச் சேர்மம் ஆகும். இதை நைட்ரசன் மோனோசல்பைடு என்ற பெயராலும் அழைப்பர். NO என்ற மூலக்கூற்று வாய்ப்பாட்டைக் கொண்ட தனி உறுப்பான நைட்ரிக் ஆக்சைடின் கந்தகன் ஒத்த வரிசைச் சேர்மமாக இது கருதப்படுகிறது. நைட்ரசன் மற்றும் கந்தகச் சேர்மங்களின் கலவை வழியாக மின்சாரத்தைச் செலுத்தியும், நைட்ரசன் உடன் கந்தக ஆவியை வினைபுரியச் செய்தும் மோனோநைட்ரசன் மோனோசல்பைடைத் தயாரிக்கலாம். இச்சேர்மத்தின் இணைதிறன் எலக்ட்ரான்கள் நைட்ரிக் ஆக்சைடின்  இணைதிறன் எலக்ட்ரான்களுடன் ஒத்திருக்கின்றன. விண்வெளிக்குப் புறவெளியில் இச்சேர்மம் முதன்முதலில் Sgr B2 என்ற இராட்சத மூலக்கூறு மேகத்தில் கண்டறியப்பட்டது. அடுத்தடுத்து குளிர்ந்த அடர் மேகங்களிலும் வால்வெள்ளிகளின் உட்கரு உறையிலும் இச்சேர்மம் கண்டறியப்பட்டது .

ஒத்ததிர்வுக் கட்டமைப்பில் மோனோநைட்ரசன் மோனோசல்பைடு காணப்படுகிறது. இதில் பிணைப்பு வரிசை ஒன்றை கொண்டுள்ள ஓர் இனம் மின்சுமை பிரிப்பை முக்கியமான பயன்பாடாகக் கொண்டுள்ளது..

இதையும் காண்க 
கந்தக நைட்ரைடு

மேற்கோள்கள் 

கந்தகச் சேர்மங்கள்
நைட்ரைடுகள்
தனி உறுப்புகள்
ஈரணு மூலக்கூறுகள்
சர்கார் (2018 திரைப்படம்)

சர்கார் (Sarkar) என்பது 2018 ஆம் ஆண்டு வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் ஏ. ஆர். முருகதாஸ் ஆவார்.  விஜய், வரலட்சுமி சரத்குமார் ஆகியோர் முக்கியக் கதாப்பாத்திரத்தில் நடித்துள்ளனர். சனவரி 2018 இல் தொடங்கப்பட்ட இத்திரைப்படமானது, தீபாவளி நாளான நவம்பர் 6, 2018 அன்று வெளியானது. இப்படத்தின் முன்னோட்டக் காட்சிகள் 2018, அக்டோபர் 19 அன்று மாலை வெளியானது.

நடிகர்கள் 
 விஜய் - சுந்தர் ராமசாமி 
வரலட்சுமி சரத்குமார்  - கோமளவல்லி (பாப்பா)
 கீர்த்தி சுரேஷ் - நிலா 
 ராதா ரவி - ரெண்டு 
 பழ. கருப்பையா
 பிரேம் குமார்.
 யோகி பாபு - கௌஷிக்

தயாரிப்பு 
சர்கார் திரைப்படத்தை சன் படங்கள் நிறுவனம் தயாரிக்க ஏ. ஆர். முருகதாஸ் இயக்குகிறார். இந்தப் படத்தின் தலைப்பானது சூன் 21, 2018 இல் வெளியானது. அதற்கு முன்பு வரை தளபதி 62 எனும் பெயரிலேயே படப்பிடிப்பானது நடந்து வந்தது. கீர்த்தி சுரேஷ் முக்கியப் பெண் கதாப்பத்திரத்திலும் கிரிஷ் கங்காதரன் ஒளிப்பதிவாளராகவும், டி, சந்தானம் கலை இயக்குநராகவும் ஒப்பந்தம் ஆனார்கள். ஜெயமோகன் எழுத்தாளராகப் பணிபுரியும் இந்தத் திரைப்படமானது சனவரி, 2018 இல் துவங்கியது. மூன்றாவது கட்ட படப்பிடிப்பை மார்ச் மாதத் துவக்கத்தில் அமெரிக்காவில் நடத்தினர்.

இசை 
பாடல்களுக்கான இசை மற்றும் பின்னணி இசையை ஏ. ஆர். ரகுமான் செய்திருந்தார்.

சான்றுகள்

வெளியிணைப்புகள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் நடித்துள்ள திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ஏ. ஆர். முருகதாஸ் இயக்கிய திரைப்படங்கள்
கீர்த்தி சுரேஷ் நடித்த திரைப்படங்கள்
யோகி பாபு நடித்த திரைப்படங்கள்
ராதாரவி நடித்த திரைப்படங்கள்
பிளாட்டினம் டெட்ராபுளோரைடு

பிளாட்டினம் டெட்ராபுளோரைடு (Platinum tetrafluoride) என்பது PtF4 என்ற வாய்ப்பாட்டைக்  கொண்ட கனிமச் சேர்மம் ஆகும். |திண்ம நிலையில்  எண்முக ஒருங்கிணைவு வடிவ பிளாட்டினம்(IV) தோற்றத்தைத் தருகிறது.

தயாரிப்பு 

பிளாட்டினம் உலோகத்தை ஐதரசன் புளோரைடு முன்னிலையில் புளோரினேற்றம் செய்து என்றி மோய்சான் முதன்முதலில் இதைத் தயாரித்தார் . பிளாட்டினம் எக்சாபுளோரைடைச் சிதைவடையச் செய்து நவீன முறையில் பிளாட்டினம் டெட்ராபுளோரைடைத் தயாரிக்கிறார்கள் .

பண்புகள் 

298.15 கெல்வின் வெப்பநிலையில் பிளாட்டினம் டெட்ராபுளோரைடு தனி மூலக்கூறுகளைக் கொண்டுள்ளது. இதனுடைய பதங்கமாதல் வெப்பம் 210 கிலோயூல்மோல்−1 ஆகும் . தூளாக்கப்பட்ட நிலையில் பிளாட்டினம் டெட்ராபுளோரைடின் அசல் பகுப்பாய்வு நான்முக மூலக்கூற்று வடிவத்தை பரிந்துரைக்கிறது. ஆனால் பிந்தைய பகுப்பாய்வு முறைகள் பல என்முக வடிவத்தை அடையாளப்படுத்துகின்றன. இவ்வடிவில் ஒவ்வொரு பிளாட்டினத்தின் மீதும் ஆறு புளோரின்களில் நான்கு புளோரின்கள் அடுத்துள்ள பிளாட்டின மையத்துடன் பாலம் அமைக்கின்றன .

வினைகள் 

நீரில் கரைந்து கரைசலாகக் உள்ள பிளாட்டினம் டெட்ராபுளோரைடு ரைசல் செம்பழுப்பு நிறத்தில் காணப்படுகிறது. ஆனால் விரைவாக இது சிதைவடைந்து வெப்பத்தை விடுவித்து ஆரஞ்சு நிற பிளாட்டினம் டை ஆக்சைடு ஐதரேட்டு வீழ்படிவாகவும் புளோரோ பிளாட்டினிக் அமிலமாகவும் மாறுகிறது . செஞ்சூட்டு வெப்பநிலைக்குச் சூடுபடுத்தினால் பிளாட்டினம் டெட்ராபுளோரைடு பிளாட்டினம் உலோகமாகவும் புளோரினாகவும் சிதைவடைகிறது. கண்ணாடியுடனான தொடர்புடன் சூடுபடுத்தப்பட்டால் சிலிக்கன் டெட்ராபுளோரைடு வாயு பிளாட்டினம் உலோகத்துடன் உருவாகிறது .    
செலீனியம் டெட்ராபுளோரைடு மற்றும் புரோமின் டிரைபுளோரைடு ஆகியவற்றுடன்  வினைபுரியும்போது கூட்டு விளைபொருட்களைக் கொடுக்கிறது . BF3, PF3, BCl3, மற்றும் PCl3.போன்றவற்றுடன் வினைபுரியும்போது ஆவியாகக்கூடிய படிகக்கூட்டு விளைபொருட்களாகவும் உருவாகிறது .

தொடர்புடைய சேர்மங்கள் 

புளோரோபிளாட்டினேட்டு உப்புகள் PtF62− அயனிகளைக் கொண்டுள்ளன. H2PtF6 என்ற வாய்ப்பாட்டைக் கொண்ட புளோரோபிளாட்டினிக் அமிலம் மஞ்சள் நிற படிகங்களாக உருவாகிறது. இது காற்றிலுள்ள நீரை உறிஞ்சிக் கொள்கிறது. அமோனியம், சோடியம், மக்னீசியம், கால்சியம், இசுட்ரோன்சியம் மற்றும் இலந்தனம் புளோரோபிளாட்டினேட்டு உப்புகள்  நீரில் கரையக்கூடியனவாக உள்ளன . பொட்டாசியம், ருபீடியம், சீசியம் மற்றும் பேரியம் உப்புகள் நீரில் கரைவதில்லை .

மேற்கோள்கள் 

பிளாட்டினம் சேர்மங்கள்
புளோரைடுகள்
பிளாட்டினம் குழு ஆலைடுகள்
எஸ். எம். நாயகம்

எஸ். எம். நாயகம் என அறியப்பட்ட சுந்தரம் மதுரநாயகம் சிங்கள திரைப்படங்களின் முன்னோடி ஆவார். முதலாவது சிங்கள பேசும் படமான கடவுனு பொறந்துவ என்ற திரைப்படத்தைத் தயாரித்தவர் இவரே.

தொழில் வாழ்க்கை
இந்தியாவிலுள்ள மதுரையை பிறப்பிடமாகக் கொண்டவர். சோப், வாசனைத்திரவியங்கள் தயாரிக்கும் தொழிற்சாலைகளை நடத்தி வந்தார். இவரது தொழிற்சாலைகள் இந்தியாவிலும், அந்நாளைய பிரித்தானிய இலங்கையிலும் அமைந்திருந்தன.

1940 களில் இந்தியாவில் திரைப்படத் தொழில் மிகவும் விரிவடைந்து வளர்ந்து வந்தது. நாயகம் மதுரையில் ஸ்ரீ முருகன் நவகலா லிமிடெட் என்ற திரைப்பட நிறுவனத்தைத் தொடங்கினார். அத்துடன் மதுரையை அடுத்த திருப்பரங்குன்றத்தில் சித்ரகலா மூவிடோன் என்ற படப்பிடிப்பு நிலையத்தையும் நிறுவினார்.

இந்த நிறுவனத்தின் முதல் தயாரிப்பாக 1946 ஆம் ஆண்டு குமரகுரு என்ற திரைப்படம் தயாரித்து வெளியிடப்பட்டது. அடுத்த ஆண்டு தாய் நாடு என்ற திரைப்படத்தைத் தயாரித்து இந்தியா சுதந்திரமடைந்த 1947 ஆகஸ்ட் 15 ஆம் நாள் வெளியிடப்பட்டது.

எஸ். எம். நாயகத்தின் கூற்றுப்படி அவரது சிங்கள நண்பர்கள் தமிழ், இந்திப் படங்களைப் பார்த்துக் களிப்புற்ற அதே வேளை, தமது சொந்த மொழியில் திரைப்படங்கள் இல்லையே என்ற ஆதங்கத்தை வெளிப்படுத்தினார்களாம். ஆகவே, நாயகம் ஒரு சிங்கள திரைப்படத்தைத் தயாரிக்க முடிவு செய்தார்.

கடவுனு பொறந்துவ
பல கதைகளைப் பரிசீலித்தபின், இலங்கையில் வெற்றிகரமாக மேடையேற்றப்பட்ட ஒரு நாடகமான கடவுனு பொறந்துவ என்ற நாடகத்தின் கதையை வாங்கினார். திரைப்படம் மதுரையில் தயாரானது. தொழிநுட்பக் கலைஞர்கள் அனைவரும் இந்தியர்கள். நடிகர், நடிகைகள் இலங்கையிலிருந்து வந்தார்கள். இந்தப் படம் இலங்கை கொழும்பிலுள்ள கிங்ஸ்லி தியேட்டரில் திரையிடப்பட்டது. முதற்காட்சிக்கு அப்போது இலங்கை அமைச்சரவையில் முதன்மை அமைச்சராகவிருந்த டி. எஸ். சேனநாயக்கா சிறப்பு விருந்தினராக வந்திருந்தார். இவரே பிற்காலத்தில் இலங்கையின் முதல் பிரதமர் ஆனார்.

தயாரித்த திரைப்படங்கள்

மேற்கோள்கள்

சிங்களத் திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
இலங்கைத் திரைப்படத் தயாரிப்பாளர்கள்
இந்தியத் திரைப்படத் தயாரிப்பாளர்கள்
தமிழ்நாட்டுத் திரைப்படத் தயாரிப்பாளர்கள்
மதுரைத் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
பாட்லிங் மணி

பாட்லிங் மணி ஒரு இந்திய திரைப்படக் கலைஞர் ஆவார்.

தொழில் வாழ்க்கை

ஊமைப் படங்கள் 
ஊமைப்படங்கள் வெளிவந்த காலத்தில் பெரும்பாலும் மக்கள் ஏற்கெனவே அறிந்த புராண, வரலாற்றுக் கதைகளைக் கொண்டே படங்கள் தயாரிக்கப்பட்டன. இவற்றினிடையே, மக்களின் சுவாரசியத்தைக் கூட்டுவதற்காக கவர்ச்சி நடனங்கள், சாகசக் காட்சிகள் என்பன சேர்க்கப்பட்டன. அக்காலத்தில் இரண்டு சாகச (ஸ்டன்ட்) நடிகர்கள் இருந்தனர். ஒருவர் ஸ்டன்ட் ராஜு, மற்றவர் பேட்லிங் மணி.

பேசும் படங்கள் 
பேசும் படங்கள் வெளிவரத் தொடங்கிய பின்னரும் பெரும்பாலான தமிழ்த் திரைப்படங்கள் புராண, வரலாற்றுக் கதைகளையே கொண்டிருந்தன.

1936 ஆம் ஆண்டு முதலாவது தமிழ் அதிரடி திரைப்படம் வெளியானது. பேட்லிங் மணி இத் திரைப்படத்தின் கதையை எழுதியதுடன் சாகசச் செயல்கள் புரியும் இளைஞனாக நடித்தார். மெட்ராஸ் மெயில் என்ற இத்திரைப்படம் மக்களால் விரும்பி வரவேற்கப்பட்டது.

மிஸ் சுந்தரி இவரது அடுத்த படமாகும். 1937 ஆண்டு வெளியான இப்படத்தில் பி. எஸ். சிவபாக்கியம் இவருடன் ஜோடி சேர்ந்து நடித்திருந்தார்.

சில ஆண்டுகளின் பின்னர் தாய் நாடு என்ற திரைப்படத்தில் நடித்தார். இந்தியா சுதந்திரமடைந்த 1947 ஆகஸ்ட் 15 ஆம் நாள் இத்திரைப்படம் வெளியானது.

இயக்குநராக 
1938 ஆம் ஆண்டு இவர் இயக்குநராகப் பணியாற்றிய ஒரேயொரு திரைப்படமான மெட்ராஸ் சி. ஐ. டி (அல்லது ஹரிஜன சிங்கம்) வெளியானது.

திரைப்படங்களின் பட்டியல்

மேற்கோள்கள் 

தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
கோரேகாவ் போர்

கோரேகாவ் போர் (Battle of Koregaon) என்பது 1881 சனவரி 1 அன்று பிரித்தானிய கிழக்கிந்திய நிறுவனம் மற்றும் மராத்தியப் பேரரசின்  பேஷ்வாவின் படைகளுக்கு இடையில் கோரேகான் பீமா என்ற இடத்தில் நடந்த போரைக் குறிப்பது ஆகும். இந்தப் போரில் பிரித்தானியப் படையின் சார்பில் போரிட்ட வீரர்களில் மராத்திய தலித்துகளான மஹர் இனத்தவர் பெரும்பான்மையாக இருந்தனர்.

பேஷ்வா இரண்டாம் பாஜி ராவ் தலைமையில் 28 ஆயிரம் மராட்டியர்களைக் கொண்ட படையைக் கொண்டு புனேயை தாக்க முற்பட்டார். தாக்க செல்லும் வழியில், 800 படை வீரர்களைக் கொண்ட கிழக்கிந்திய கம்பெனியின் படைப்பிரிவு ஒன்றை அவர்கள் எதிர்கொண்டனர். அது புனேயில் பிரித்தானிய துருப்புக்களின் வலிமையை அதிகரிப்பதற்காக சென்று கொண்டிருந்தது. கோரேகாவில் இருந்த கிழக்கிந்திய படையுடன் சண்டையிடுவதற்காக பேஷ்வா தன்னுடைய இரண்டு ஆயிரம் படைவீரர்கள் கொண்ட பிரிவையும் அனுப்பினார். கேப்டன் பிரான்சிஸ் ஸ்டாண்டனின் தலைமையின் கீழ், கிழக்கு இந்திய கம்பனியின் இந்த குழு கிட்டத்தட்ட 12 மணி நேரம் பேஷ்வாவின் படைகளை எதிர்கொண்டது. ஒரு பெரிய பிரித்தானிய படை உதவிக்கு வரும் சூழ்நிலை ஏற்பட்டால் வெற்றி எளிதாக இருக்காது என்று அஞ்சிய பேஷ்வாவின் படை பின்வாங்கிச் சென்றது.

அந்தப் போர் வெற்றியின் நினைவாக ஆங்கிலேயர்களால் கோரேகாவ் பீமாவில்  வெற்றித் தூண் நிறுவப்பட்டது. வெற்றித் தூணில் போரில் கொல்லப்பட்ட 49 வீரர்களின் பெயர்கள் பொறிக்கப்பட்டன. இதில் 22 பேர் மஹர் தலித் வீரர்களின் பெயரும் அடங்கும்.

இந்தப் போர் வெற்றியை உயர் ஜாதி பேஷ்வாக்களின் மீதான தங்களின் வெற்றியின் ஒரு அடையாளமாகவும் தங்களின் முன்னோர்களை நினைவுகூரும் விதமாக, ஒவ்வோர் ஆண்டும் சனவரி 1ஆம் தேதி, அந்த நினைவிடத்துக்குச் சென்று, மஹார் இன மக்கள் கொண்டாடுகின்றனர். 2018 ஆம் ஆண்டு சனவரி மாதம் 1 ஆம் தேதி, பீமா கோரேகாவ் போர் வெற்றியின் 
200வது ஆண்டு நினைவு நாளன்று அஞ்சலி செலுத்தச் சென்ற தலித் மக்கள் மீது தாக்குதல் நடத்தப்பட்டதால் பகுஜன் படைகள் மற்றும் பிராமணிய சக்திகளுக்கு இடையே மோதல்கள் ஏற்பட்டன.  வன்முறை வெடித்தது, ஒருவர் கொல்லப்பட்டார், பலர் காயமடைந்தனர். இந்த சம்பவத்தில் ஏராளமான வாகனங்கள் அடித்து நொறுக்கப்பட்டன.

மேற்கோள்கள் 

மகாராட்டிர வரலாறு
ஆங்கிலேய-மராட்டியப் போர்கள்
புனே மாவட்டம்
புரோடாக்டினியம்(IV) ஆக்சைடு

புரோடாக்டினியம்(IV) ஆக்சைடு (ProtactiniumI(V) oxide ) என்பது  PaO2. என்ற வாய்ப்பாட்டைக் கொண்ட கனிம வேதியியல் சேர்மம் ஆகும். ஐதரசனைப் பயன்படுத்தி புரோடாக்டினியம்(V) ஆக்சைடை 1500° செல்சியசு வெப்பநிலை ஒடுக்க வினைக்கு உட்படுத்தினால் புரோடாக்டினியம்(IV) ஆக்சைடு உருவாகிறது. கருப்பு நிறமுடைய இந்த ஆக்சைடு H2SO4, HNO3 அல்லது HCl போன்ற அமிலங்களில் கரைவதில்லை. ஆனால் ஐதரோ புளோரிக் அமிலத்தில் கரைகிறது. 

பிற புரோடாக்டினியம் சேர்மங்களைப் போல புரோடாக்டினியம்(V) ஆக்சைடும் கதிரியக்கத் தன்மையும், நச்சுத்தன்மையும்  கொண்டது ஆகும். அரிதாகக் கிடைக்கும் இது மிககுறைவான் தொழில்நுட்பப் பயன்களைக் கொண்டுள்ளது.

மேற்கோள்கள் 

புரோடாக்டினியம் சேர்மங்கள்
ஆக்சைடுகள்
புளோரைட்டு படிகக் கட்டமைப்பு
சிர்க்கோனியம்(II) ஐதரைடு

சிர்க்கோனியம்(II) ஐதரைடு (Zirconium(II) hydride) என்பது ZrH2 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். லேசர் நீக்கம் மூலம் தாழ்வெப்பநிலையில் இச்சேர்மம் தனித்துப் பிரித்தெடுக்கப்படுகிறது . 

திராக்கு சமன்பாடு, ஆர்ட்ரீ-போக் முறை, சார்பியல் விசைக் கணக்கீட்டு ஆய்வுகள் போன்ற  ஆய்வுகளில் சிர்க்கோனியம்(II) ஐதரைடு பெரும்பாலும் ஆய்வுப்பொருளாக எடுத்துக் கொள்ளப்படுகிறது. நிலைத்தன்மை, வடிவியில் மற்றும் MH4, MH3, MH2, அல்லது MH. போன்ற வாய்ப்பாடுகளைக் கொண்ட ஐதரைடுகளின் ஆற்றல்கள் முதலியன இந்த ஆய்வுகளில் ஆராயப்படுகின்றன. 

இருமுகிக் கட்டமைப்பில் (C2v) சிர்க்கோனியம்(II) ஐதரைடு காணப்படுகிறது. மேலும் இச்சேர்மத்தில் ஐதரசனும் சிர்க்கோனியமும் முறையே −1 மற்றும் +2 என்ற முறையான ஆக்சிசனேற்ற நிலைகளில் காணப்படுகின்றன. ஏனெனில் சிர்க்கோனியத்தின் மின்னெதிர் தன்மை ஐதரசனின் மின்னெதிர்தன்மையைக் காட்டிலும் குறைவாகும். MH2 (M = Ti-Hf) என்ற வாய்ப்பாட்டைக் கொண்ட உலோக ஐதரைடுகளின் நிலைப்புத்தன்மை அணு எண் அதிகரிக்க அதிகரிக்க குறைகிறது.

மேற்கோள்கள் 

சிர்க்கோனியம்(II) சேர்மங்கள்
ஐதரைடுகள்
தெலூரியம் டெட்ராபுரோமைடு

{{chembox
| Name = தெலூரியம் டெட்ராபுரோமைடு 
| ImageFile = 
| ImageSize = 
| ImageName = தெலூரியம் டெட்ராபுரோமைடு 
| OtherNames =
|Section1=
|Section2={{Chembox Properties
| Formula = TeBr4
| MolarMass = 447.22 கி/மோல்
| Appearance = மஞ்சள் ஆரஞ்சு படிகங்கள்
| Density = 4.3 கி/செ.மீ3, திண்மம்
| MeltingPtC = 388
| MeltingPt_ref = <ref>Thermochemical Data of Elements and Compounds", M. Binnewies, E. Milke, Wiley-VCH, 2002, </ref>
| BoilingPt= decomposes at
| BoilingPtC = 420
  }}
|Section3=
|Section7=
}}

தெலூரியம் டெட்ராபுரோமைடு (Tellurium tetrabromide)'' என்பது TeBr4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். தெலூரியம் டெட்ராகுளோரைடு போன்ற நான்கு மூலக்கூற்று கட்டமைப்பையே தெலூரியம் டெட்ராபுரோமைடும் பெற்றுள்ளது . தெலூரியத்துடன் புரோமினை வினைபுரியச் செய்து இதைத் தயாரிக்கிறார்கள். ஆவிநிலையிலுள்ள தெலூரியம் டெட்ராபுரோமைடு பிரிகை அடைகிறது :.

TeBr4 → TeBr2 + Br2

உருகிய நிலையில் உள்ளபோது TeBr3+ மற்றும் Br− அயனிகளாகப் பிரிகை அடைந்து இது ஒரு நல்ல கடத்தியாகச் செயல்படுகிறது. பென்சீன் மற்றும் தொலியீன் கரைசல்களில் கரைந்திருக்கும்போது இது நான்கு மூலக்கூற்று கட்டமைப்பில் (Te4Br16) நின்று கடத்தாப் பொருளாகச் செயல்படுகிறது. அசிட்டோநைட்ரைல் (CH3CN) போன்ற கொடையளிக்கும் பண்பு கொண்ட கரைப்பான்களில் கரைந்திருக்கும்போது அயனி அணைவுச் சேர்மங்கள் உருவாகி அக்கரைசலை  கடத்தும் பண்பு உடையதாக மாற்றுகிறது.
 
TeBr4 + 2CH3CN → (CH3CN)2TeBr3+ + Br−

மேற்கோள்கள் 

தெலூரியம் சேர்மங்கள்
புரோமைடுகள்
சால்கோ ஆலைடுகள்
தெலூரியம் ஆலைடுகள்
ழகரம் (திரைப்படம்)

ழகரம் (zhagaram) என்பது 2019 ஆம் ஆண்டய தமிழ் திரைப்படமாகும். இப்படமானது கவா கம்ஸ் எழுதின ப்ராஜக்ட் ஃ என்ற புதினத்தின் கதையைத் தழுவி எடுக்கப்பட்டுள்ளது. படத்தை திரைக்கதை அமைத்து அறிமுக இயக்குநரான க்ரிஷ் இயக்கியுள்ளார். படத்திற்கான இசையை தரண் குமார் அமைக்க, படத்தை ‘பால் டிப்போ’ கதிரேசன்  தயாரித்துள்ளார்.

தயாரிப்பு 
படத்தின் முதன்மைக் காட்சிகளானது விசாகப்பட்டினத்தில் எடுக்கப்பட்டுள்ளது. மேலும் சென்னை, மாமல்லபுரம், புதுச்சேரியிலும் காட்சிகள் எடுக்கப்பட்டுள்ளது. படத்தில் புதையலை எடுக்கச் செல்லும் குழுவானது ஒரு பழமையான சுரங்கம் வழியே செல்வதாக வரும் காட்சிக்கு, பல்லவ மன்னர் காலத்தில் கட்டப்பட்ட திருவிடந்தையில் உள்ள சுரங்கத்தைப் போன்ற ஒரு செட் அமைத்து படமாக்கப்பட்டுள்ளது. படத்தின் முதல் சுவரொட்டியை இயக்குநர் விஜய் மில்டன் வெளியாட்டார்.

கதைச்சுருக்கம் 
படத்தின் கதைக்களமானது புதையலைத் தேடுவதாக உள்ளது. சிறுசிறு குறிப்புகளைக் கொண்டு புதையலைத் தேடிப் போகிறது ஒரு குழு அவர்கள் புதயலை கண்டடைகிறார்களா இல்லையா என்பதே கதை.

நடிகர்கள் 
 அகிலாக நந்தா
 சினேகவாக ஈடன் கொரியகோஸ்
 சூரியாவாக விஷ்ணுபரத்
 சந்திரமோகன்
 கோதண்டன்
 மீனேஷ் கிருஷ்ணா

இசை 
இப்படத்திற்கு தரண்  இசையமைத்துள்ளார். படத்தில் ஒரு பாடல் உள்ளது அதை கபிலன் எழுத ஹரிசரண், சுவேதா மேனனும் பாடியுள்ளனர்.

மேற்கோள்கள்

வெளி இணைப்புகள்

அறிமுக இயக்குநர் திரைப்படங்கள்
2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
லக்சிமி சிவனேஸ்வரலிங்கம்

லக்சிமி சிவனேஸ்வரலிங்கம் (Luksimi Sivaneswaralingam, பிறப்பு: செப்டம்பர் 26, 1990) தமிழ்த் திரைப்படப் பின்னணிப் பாடகி ஆவார். பல்வேறு வகையிலான பாடல்களை யூடியூப், இன்ஸ்ட்டாகிராம் ஆகியவற்றின் ஊடாகப் பகிர்ந்து வருகிறார்.

வாழ்க்கைச் சுருக்கம்
இலங்கையில் யாழ்ப்பாணத்தில் பிறந்து வளர்ந்த இவர் புலம் பெயர்ந்து கனடாவில் தொராண்டோவில் வசித்து வருகிறார். இலக்சிமி தனது மூன்றாவது அகவையில் இசை கற்றுக் கொண்டார்.

கனடாவின் பல மேடைகளில் இவர் பாடி வரும் இவர் பரத நாட்டியக் கலைஞரும் ஆவார். இலக்சிமி தொறாண்டோ பல்கலைக்கழகத்தில் மேற்கத்தைய செவ்வியலிசைத் துறையில் இளங்கலைப் பட்டம் பெற்றவர். தற்போது முதுகலைக் கல்வியை தொடர்கின்றார். அண்ணாமலைப் பல்கலைக்கழகத்தின் கனடாக் கிளையில் படித்து கருநாடக இசையில் பட்டம் பெற்றார். ஐபிசி தமிழ் வானொலி நடத்திய இன்னிசைக் குரல் நிகழ்ச்சியில் முதலாவது இடத்தைப் பெற்றார்.

சிறப்புகள்
 டி. இமானின் இசையில் 2017 இல் வெளிவந்த போகன் திரைப்படத்தில் கவிஞர் தாமரை இயற்றிய செந்தூரா என்ற பாடலைப் பாடிப் பிரபலம் அடைந்தார்.
 இப்படை வெல்லும் இசைத்தொகுப்பை வெளியிட்டார்.
 2018 ஆம் ஆண்டின் சிறந்த பின்னணிப் பாடகிக்கான விஜய் விருது இவருக்கு வழங்கப்பட்டது.
 2018 இல் வெளியான டிக் டிக் டிக் தமிழ்த் திரைப்படத்தின் தெலுங்கு மொழிமாற்றுத் திரைப்படத்தில் கண்ணையா என்ற பாடலைப் பாடியுள்ளார்.

மேற்கோள்கள்

1990 பிறப்புகள்
கனேடியத் தமிழ் கலைஞர்கள்
வாழும் நபர்கள்
தமிழ்த் திரைப்படப் பின்னணிப் பாடகர்கள்
1993 பிறப்புகள்
கனடிய இலங்கைத் தமிழ் வம்சாவளி மக்கள்
1470

1470 (MCDLXIX) பழைய யூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 மார்ச் 12 – ரோசாப்பூப் போர்கள்: இங்கிலாந்து இராச்சியத்தில் யோர்க் அரசர்கள் லான்காஸ்டர்களை வென்றனர்.
 மே 15 – மூன்று தடவைகள் சுவீடனின் மன்னராகப் பதவியில் இருந்த எட்டாம் சார்லசு இறந்தார்.
 மே 16 - ஸ்டென் ஸ்டூர் தன்னை சுவீடனின் மன்னராக அறிவித்தார். சூன் 1 இல் இவர் மன்னராக ஏற்றுக் கொள்ளப்பட்டார்.
 செப்டம்பர் 13 – இங்கிலாந்தின் மன்னர் நான்காம் எட்வர்டின் முன்னாள் சகாவான வாரிக் குறுநில மன்னர் ரிச்சார்ட் நெவில் தலைமையிலான கிளர்ச்சியை அடுத்து, மன்னர் தனது மைத்துனர் பர்கண்டியின் சார்லசிடம் உதவி கேட்க வேண்டி வந்தது.
 அக்டோபர் 3 – இலண்டன் கோபுரத்தில் சிறை வைக்கப்பட்டிருந்த இங்கிலாந்தின் ஆறாம் என்றி அங்கிருந்து விடுவிக்கப்பட்டு, மன்னராக்கப்பட்டார்.
 பகாங்கு சுல்தானகம் உருவாக்கப்பட்டது (இன்றைய மலேசியாவில்).
 யொகான் ஹெயின்லின் அச்சியந்திரத்தை பிரான்சில் அறிமுகப்படுத்தி, தனது முதலாவது நூலை இதே ஆண்டில் வெளியிட்டார்.
 இந்த ஆண்டுக்கும் 1700 இற்கும் இடையில் சுவிட்சர்லாந்து கூட்டமைப்பில் 8,888 சூனியக் காரிகள் கைது செய்யப்பட்டனர். இவர்களில் 5,417 பேருக்கு மரண தண்டனைநிறைவேற்றப்பட்டது.

பிறப்புகள்

இறப்புகள் 
இராமாநந்தர் - இந்திய வைணவப் புலவர்

மேற்கோள்கள்
டைட்டானிக் (1943 திரைப்படம்)

டைட்டானிக் (Titanic) என்பது 1943 ஆண்டைய ஜேர்மன் பிரச்சாரப் படம் ஆகும், இது 1912 இல் டைட்டானிக் கப்பல் மூழ்கியதை அடிப்படையாக கொண்டு  எடுக்கப்பட்ட ஒரு திரைப்படமாகும். இது இரண்டாம் உலகப் போர் காலகட்டத்தின்போது, டாப்ஸ் புரொடக்சன்ஸ் யுஎஃப்ஏ நிறுவனத்தால் தயாரிக்கப்பட்ட படமாகும்.  பிரித்தானிய நிறுவனத்தால் ஏற்கனவே 1929 ஆம் ஆண்டில் இந்த கப்பல் நேர்ச்சி பற்றிய ஒரு ஜெர்மன் மொழி திரைப்படம் தயாரித்து வெளியிட்டிருந்தது. இருந்தாலும், இந்த திரைப்படத்தை நாஜி பரப்புரை அமைச்சரான ஜோசப் கோயபல்சால் ஜெர்மானிய திரைப்படத் துறை மற்ற எந்த நாட்டின் திரைத் துறைக்கும் குறைந்ததில்லை என்பதை நிறுவ வேண்டும். என்பது மட்டுமல்லாமல், இட்லரின் கொள்கை பிரச்சாரப் படமாகவும் எடுக்கப்பட்டது. படமானது  பிரித்தானிய. அமெரிக்கப் பெரு முதலாளித்துவமே இந்தப் பேரழிவிற்கு காரணம் என்று குற்றம்சாட்டும் நோக்குடன் எடுக்கப்பட்டது. கப்பல் குழுவினரில் முற்றிலும் கற்பனை வீரரான ஒரு ஜேர்மனிய அதிகாரி இருப்பதாக சித்தரிக்கப்பட்டார். இவர் பிரித்தானிய அதிகாரிகளை விட சிறந்தவராக காட்டப்பட்டார். இது பிற இனத்தவருடன் ஒப்பிடுகையில் ஜேர்மனியர்கள் உயர்ந்தவர்களாகவும் துணிச்சலானவர்களாகவும், தன்னலமற்றவர்களாகவும் காட்டும் நோக்கம் கொண்டதாக இருந்தது.

திரைப்படத்தின் அசல் இயக்குனரான ஹெர்பர்ட் செல்பின் நாஜி ஆட்சிக்கு எதிராக பேசியதாக பின்னர் கைது செய்யப்பட்டு - பின்னர் சிறையில் தூக்கிலிடப்பட்டார் - படத்தின் எஞ்சிய காட்சிகளை வெர்னர் கிலிங்கர் இயக்கி நிறைவு செய்தார். ஆனால், அவரது பெயர் படத்தில் இடம்பெறவில்லை.

நிறைவடைந்த படம் கோயபெல்ஸுக்குத் திருப்தி அளிக்கவில்லை. நாஜி ஆக்கிரமித்திருந்த பிற தேசங்களில் மட்டும் 1843 நவம்பரில் டைட்டானிக் திரையிடப்பட்டது. நாஜிக் கொள்கைளைப் பரப்பும் நோக்கில் உருவாக்கப்பட்ட திரைப்படம், அதற்கு நேர்மாறான விளைவுகளை உண்டாக்கலாம் என கோயபெல்ஸ் அஞ்சியதால் ஜெர்மனியில் திரையிடப்படவில்லை. பிறகு படத்தை பிறகு கோயபால்ஸ் முழுமையாக படத்தை தடை செய்தார்.

இப்படமானது டைட்டானிக் கப்பலின் நிகழ்வுகளைக் கொண்டு டைடானிக் என்ற பெயரிடப்பட்டு எடுக்கப்பட்ட முதல் திரைப்படம் ஆகும். மேலும் படத்தில் கப்பல் மூழ்கிய சம்பவத்தில் வரலாற்று நபர்களுடன் பல்வேறு கற்பனைக் கதாபாத்திரங்கள் போன்றவற்றைக் கொண்டும் எடுக்கப்பட்டது இப்படம் டைடானிக் படங்களுக்கு முதல் தொடக்கமாக அமைந்தது.

மேற்கோள்கள் 

1943 திரைப்படங்கள்
செருமானியத் திரைப்படங்கள்
1409

1409 (MCDIX) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
சனவரி 1 – வேல்சு ஆர்லெக் அரண்மனையை இங்கிலாந்திடம் இழந்தது.
மார்ச் 25 – பீசா பொதுச்சங்கம் ஆரம்பமானது. சூன் 5 இல் அது திருத்தந்தை பன்னிரண்டாம் கிரகோரியையும், பதின்மூன்றாம் பெனடிக்டையும் பதவியில் இருந்து அகற்றியது. சூன் 26 இல் பெத்ரோசு பிலார்கொசை ஐந்தாம் அலெக்சாந்தர் என்ற பெயரில் திருத்தந்தை ஆக்கியது. இவர் பின்னர் எதிர்-திருத்தந்தை என அழைக்கப்பட்டார்.
சூலை – முதலாம் மார்ட்டின் சிசிலியின் மன்னராக முடிசூடினார்.
ஆகத்து 7 – பீசா பொதுச்சங்கம் மூடப்பட்டது.
டிசம்பர் 2 – லீப்சிக் பல்கலைக்கழகம் அமைக்கப்பட்டது.
உலுக் பெக் சமர்கந்தின் ஆளுநரானார்.
சீனாவின் மிங் பேரரசின் கடற்படைத் தளபதி செங்கே இலங்கைக்குப் பயணம் மேற்கொண்டு கோட்டை இராச்சியம் மீது போர் தொடுத்தார்.

பிறப்புகள்

இறப்புகள்

மேற்கோள்கள்
கௌஹர் ஜான்

கெளஹர் ஜான் (Gauhar Jaan, 26 சூன் 1873 –  17 சனவரி 1930) கல்கத்தாவைச் சேர்ந்த புகழ்பெற்ற இந்துஸ்தானி இந்தியப் பாடகரும், நடனக் கலைஞரும் ஆவார். இவரின் இயற்பெயர் ஏஞ்சலினா எவர்டு (Angelina Yeoward) என்பதாகும். இந்தியாவில் முதன் முதலாக 78 rpm வேகத்தில் இயங்கும் கிராம்போன் இசைதட்டுகளில் இவரது பாடல்கள் பதியப்பட்டு இந்திய கிராமபோன் நிறுவனத்தால் வெளியிடப்பட்டது.

ஆரம்ப வாழ்க்கை 
கெளஹர் ஜான் பிறப்பால்  ஏஞ்சலினா எவர்டு என்று அறியப்படுபவர். 26 சூன் 1873 ஆம் ஆண்டில் ஆசாம்கார் என்னும் இடத்தில் ஆர்மீனிய வம்சாவழியில் பிறந்தார். அவரது தந்தை வில்லியம் ராபர்ட் எவர்டு ஒரு உலர் பனிக்கட்டி ஆலையில் பொறியியலாளராக பணியாற்றினார். 1872 ஆம் ஆண்டில் கெளஹரின் தாயார் விக்டோரியா ஹெமிங்ஸை திருமணம் செய்து கொண்டார். விக்டோரியா பிறப்பால் ஒரு இந்தியப் பெண். மேலும் இந்திய இசை மற்றும் நடனத்தில் பயிற்சி பெற்றவர்.

துரதிருஷ்டவசமாக, வில்லியம் மற்றும் விக்டோரியாவிற்கும் இடையேயான திருமணம் உறவு நீண்ட காலம் நீடிக்கவில்லை. விக்டோரியா குர்ஷெத் என்ற ஒரு நண்பருடன் நட்பை வளர்த்தார். இதனால் ஏஞ்சலினாவின் பெற்றோர் 1879 இல் விவாகரத்து பெற்றனர். விவாகரத்து செய்த பிறகு, திருமதி. எவர்டு இஸ்லாத்தை ஏற்றுக்கொண்டு, மாலக் ஜான் என்று தனது பெயரை மாற்றிக்கொண்டார், மேலும் அவரது மகளுக்கு கௌஹர் ஜான் என்று பெயரிட்டார். கெளஹருக்கு "கௌரா" என்ற புனைப்பெயரை வைத்திருந்தார். கெளஹரின் தாயாரை  "பாடி" மாலக் ஜான் என்று அழைக்கப்படுவது குறிப்பிடத்தக்கது, ஏனென்றால் அந்த நேரத்தில் மூன்று பிரபலமான மாலக் ஜான்ஸ் இருந்தார்கள், பாடி என்றால் அவர் மாலக் ஜான்களில் மூத்தவர் என்று குறிப்பிடப்படுகிறது.

மேற்கோள்கள் 

1873 பிறப்புகள்
1930 இறப்புகள்
இந்துஸ்தானி இசைக் கலைஞர்கள்
இந்தியப் பாடகர்கள்
1-புரோமோயெக்சேன்

1-புரோமோயெக்சேன் (1-Bromohexane) என்பது C6H13Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீர்மமான இச்சேர்மத்தின் அமைப்பு வாய்ப்பாடு Br-CH2-CH2-CH2-CH2-CH2-CH3 ஆகும். 20 ° செல்சியசு வெப்பநிலையில் 1-புரோமோயெக்சேன் சேர்மத்தின் ஒளிவிலகல் எண் 1.4478.

கரிமச் சேர்மங்கள்  மருந்துவகைப் பொருட்கள் பலவற்றையும் பெருமளவில் தயாரிக்க 1-புரோமோயெக்சேன் பயன்படுகிறது. 
 
புரோமோ வளைய சேர்மங்களைத் தயாரிக்கும் கிரிக்கனார்டு வினைகளில் பெரும்பாலும் கரைப்பானாக இதைப் பயன்படுத்துகிறார்கள்

மேலும் காண்க
 1-புளோரோயெக்சேன்
 1-குளோரோயெக்சேன்
 1-அயோடோயெக்சேன்
 புரோமோசைக்ளோயெக்சேன்

மேற்கோள்கள் 

கரிம ஆலைடுகள்
புரோமோ ஆல்க்கேன்கள்
யெரி மினா

யெரி பெர்னான்டோ மினா கொன்சாலேசு (Yerry Fernando Mina González, ; பிறப்பு 23 செப்டம்பர் 1994) கொலம்பிய தொழில்முறை கால்பந்து விளையாட்டு வீரர். இவர் எசுப்பானிய பார்சிலோனா கழக அணியிலும்  கொலம்பியா தேசிய காற்பந்து அணியிலும் நடுவ-பிற்களத்தில் தடுப்பாட்ட வீரராக விளங்குகின்றார்.

மேற்கோள்கள்

கொலம்பியக் காற்பந்தாட்ட வீரர்கள்
1994 பிறப்புகள்
2018 உலகக்கோப்பை காற்பந்து வீரர்கள்